บรรจบ บุนนาค

พลเอก **บรรจบ บุนนาค** (10 ธันวาคม พ.ศ. 2468 – 22 มกราคม พ.ศ. 2569) เป็นอดีตนายทหารบกและนักการเมืองชาวไทย อดีตรัฐมนตรีว่าการกระทรวงกลาโหม ในรัฐบาลอานันท์ ปันยารชุน และอดีตเสนาธิการทหารบก อดีตประธานชมรมสายสกุลบุนนาค อดีตนายกสมาคมศิษย์เก่าสวนกุหลาบวิทยาลัย ในพระบรมราชูปถัมภ์

## ประวัติ

### ชีวิตส่วนตัว
บรรจบ เกิดเมื่อวันที่ 10 ธันวาคม พ.ศ. 2468 เป็นบุตรมหาเสวกโท พระยาศรีธรรมศกราช (ปิ๋ว บุนนาค) และคุณหญิงเจียน (สกุลเดิม: อัตจุตพันธ์) ด้านครอบครัวสมรสกับคุณหญิงอรนุช ธิดาพระยามานิตย์กุลพัทธ์ (มานิตย์ มานิตยกูล) มีบุตรชาย 2 คน ได้แก่ 

* พันตรี เอก บุนนาค
* บรรสาน บุนนาค อดีตรองเลขาธิการนายกรัฐมนตรีฝ่ายการเมืองในรัฐบาล พลเอก ประยุทธ์ จันทร์โอชา​, อดีตเอกอัครราชทูตไทยประจำสหภาพเมียนมาร์ และเอกอัครราชทูตไทยประจำประเทศญี่ปุ่น (เสียชีวิตแล้ว)

### การศึกษา
สำเร็จการศึกษาจากโรงเรียนอัสสัมชัญ และโรงเรียนนายร้อยพระจุลจอมเกล้า ปริญญาวิทยาศาสตร์บัณฑิต, โรงเรียนทหารช่าง กรมการทหารช่าง, โรงเรียนทหารช่างสหรัฐอเมริกา ณ วอชิงตัน ดี.ซี., โรงเรียนเสนาธิการทหารบก ชุดที่ 37, วิทยาลัยเสนาธิการทหารบก ณ รัฐแคนซัส, วิทยาลัยการทัพบก ชุดที่ 11 และวิทยาลัยป้องกันราชอาณาจักร รุ่นที่ 22

พล.อ. บรรจบ เป็นนักเรียนเตรียมทหารบกรุ่นที่ 5 รุ่นเดียวกับพล.อ. เทียนชัย สิริสัมพันธ์, พล.อ. หาญ ลีนานนท์ และพล.อ. อาทิตย์ กำลังเอก

## การทำงาน

### ราชการทหาร
พล.อ. บรรจบ บุนนาค เข้ารับราชการเป็นนายทหารชั้นสัญญาบัตรเหล่าทหารช่าง เมื่อ พ.ศ. 2492 ดำรงตำแหน่งดังนี้

* ผู้บังคับหมวดกองพันทหารช่างที่ 2
* อาจารย์โรงเรียนทหารช่าง
* รองผู้บังคับการ กองพันทหารช่างที่ 6
* ผู้ช่วยหัวหน้าฝ่ายยุทธการ กองพลที่ 1 รักษาพระองค์
* นายทหารคนสนิทรองผู้บัญชาการทหารบก
* ผู้ช่วยทูตฝ่ายทหารบกประจำสถานเอกอัครราชทูต ณ กรุงมะนิลา สาธารณรัฐฟิลิปปินส์
* เสนาธิการกองพลทหารราบที่ 9
* ปลัดบัญชีทหารบก
* รองเสนาธิการทหารบก
* เสนาธิการทหารบก และเสนาธิการทหาร

ต่อมา ได้รับพระบรมราชโองการโปรดเกล้าฯ แต่งตั้งเป็นรัฐมนตรีว่าการกระทรวงกลาโหม เมื่อ 14 มิถุนายน พ.ศ. 2535

### ราชการพิเศษ
พล.อ. บรรจบ บุนนาค ได้ตำแหน่งราชการทหารพิเศษ ได้แก่ 

* ราชองครักษ์เวร
* ราชองครักษ์พิเศษ
* เสนาธิการ กองกำลังทหารไทยในสาธารณรัฐเวียดนาม ผลัดที่ 4
* เสนาธิการ กองอำนวยการรักษาความมั่นคงภายใน
* ประธานคณะเสนาธิการ กองอำนวยการกลางรักษาความปลอดภัยแห่งชาติ
* กรรมการสภาทหารผ่านศึก
* กรรมการผู้ทรงคุณวุฒิ สภาการศึกษา วิทยาลัยป้องกันราชอาณาจักร

นอกจากนี้ พล.อ. บรรจบ บุนนาค ยังได้ดำรงตำแหน่งพิเศษ อาทิ สมาชิกวุฒิสภา, สมาชิกสภานิติบัญญัติแห่งชาติ และกรรมการวินิจฉัยร้องทุกข์

### นายทหารพิเศษ
พล.อ. บรรจบ บุนนาค ได้รับการโปรดเกล้าฯ ให้ดำรงตำแหน่งนายทหารพิเศษ ดังนี้
* กรมทหารช่างที่ 1 รักษาพระองค์
* กรมทหารราบที่ 1 มหาดเล็กรักษาพระองค์ 
* กรมนักเรียนนายร้อยรักษาพระองค์ โรงเรียนนายร้อยพระจุลจอมเกล้า 
* กรมทหารม้าที่ 1 รักษาพระองค์
* กรมทหารราบที่ 11 รักษาพระองค์ 
* กรมนักเรียนนายเรือรักษาพระองค์ โรงเรียนนายเรือ 
* กรมทหารราบที่ 3 รักษาพระองค์ กองพลนาวิกโยธิน
* กรมนักเรียนนายเรืออากาศรักษาพระองค์ โรงเรียนนายเรืออากาศ 
* กองพันอากาศโยธินที่ 1 รักษาพระองค์

## ยศทหาร
พล.อ. บรรจบ บุนนาค ได้รับพระราชทานเลื่อนยศเป็นพลเอก เมื่อ พ.ศ. 2526, ได้รับอัตราจอมพล เมื่อ 1 ตุลาคม พ.ศ. 2528 และได้รับพระราชทานยศพลเรือเอก และ พลอากาศเอก เมื่อ 20 สิงหาคม พ.ศ. 2535

## สถานที่
* อาคารพลเอก บรรจบ บุนนาค ค่ายบุรฉัตร

## เครื่องราชอิสริยาภรณ์
พลเอก บรรจบ บุนนาค ได้รับพระราชทานเครื่องราชอิสริยาภรณ์และได้รับเครื่องราชอิสริยาภรณ์ต่างประเทศ ดังนี้

### เครื่องราชอิสริยาภรณ์ไทย

* พ.ศ. 2500 – 80px เหรียญงานฉลอง 25 พุทธศตวรรษ

### ต่างประเทศ
*  :
** พ.ศ. 2514 - 80px เครื่องอิสริยาภรณ์แห่งชาติเวียดนาม ไม่ปรากฏลำดับชั้น
** พ.ศ. 2514 - 80x80px แกลแลนทรี่ครอส ประดับดาวทอง
** พ.ศ. 2514 - 80x80px เหรียญรณรงค์เวียดนาม
*  :
** พ.ศ. 2519 - 80px ลีเจียนออฟเมอริต ชั้นนายทหาร
*  :
** พ.ศ. 2526 - 80px เครื่องอิสริยาภรณ์กิตติคุณสำหรับการรักษาความปลอดภัยแห่งชาติ ชั้นที่ 2
*  : 
** พ.ศ. ไม่ปรากฏ - 80x80px ลีเจียนออฟออเนอร์ ชั้นปินูโน

*  : 
** พ.ศ. ไม่ปรากฏ - 80px เครื่องราชอิสริยาภรณ์ดาร์จาห์ เกปาละวานัน อังกะตัน เตนเตรา ไม่ปรากฏลำดับชั้น
## อ้างอิง

## แหล่งข้อมูลอื่น
* ชมรมสายสกุลบุนนาค พลเอกบรรจบ บุนนาค

ทหารบกชาวไทย
หมวดหมู่:รัฐมนตรีว่าการกระทรวงกลาโหมไทย
หมวดหมู่:บุคคลจากโรงเรียนอัสสัมชัญ
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:สกุลบุนนาค
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว.
หมวดหมู่:ราชองครักษ์พิเศษ
หมวดหมู่:บุคคลจากวิทยาลัยการทัพบก
หมวดหมู่:ราชองครักษ์เวร
หมวดหมู่:ทหารในสงครามเวียดนาม
หมวดหมู่:ชาวไทยที่มีอายุเกิน 100 ปี
หมวดหมู่:พลเอกชาวไทย